Diari Oficial de la Generalitat Valenciana


Sumari del DOGV 6544, del 16-06-2011 (2011/6870)

ORDRE 9/2011, de 8 de juny de 2011, de la Conselleria de Medi Ambient, Aigua, Urbanisme i Habitatge, per la qual s'aprova la modificació parcial de traçat del camí ramader assagador de la Cala, al seu pas pel Pla parcial del sector PP-34, bulevard 4, al terme municipal de la Vila Joiosa, promogut per Planificación, Desarrollo y Promoción de Castellón, SA.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6544

Data del DOGV
:   16-06-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6870


Data del document
:   08-06-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Ordre

Anàlisi jurídica

ORDRE 9/2011, de 8 de juny de 2011, de la Conselleria de Medi Ambient, Aigua, Urbanisme i Habitatge, per la qual s'aprova la modificació parcial de traçat del camí ramader assagador de la Cala, al seu pas pel Pla parcial del sector PP-34, bulevard 4, al terme municipal de la Vila Joiosa, promogut per Planificación, Desarrollo y Promoción de Castellón, SA.  
  
 [2011/6870]  
Vista la sol·licitud i la documentació annexa de la mercantil Planificación, Desarrollo i Promoción de Castellón, SA (PLADEPRO), de data 27 d'abril de 2010, en la qual se sol·licita la modificació parcial de traçat del camí ramader assagador de la Cala, al seu pas pel sector PP-34, del terme municipal de la Vila Joiosa.  
A partir d'aquesta sol·licitud s'inicia l'expedient FOMODIFVP 03/2010 de modificació parcial de traçat del camí ramader assagador de la Cala, la tramitació del qual la du a terme la Direcció Territorial d'Alacant, d'acord amb la Instrucció de la Direcció General de Gestió del Medi Natural sobre procediments administratius de camins ramaders de data 26 de novembre de 2006.  
Els camins ramaders del terme municipal esmentat van ser classificats per Ordre de la Conselleria de Medi Ambient, de 22 de setembre de 1993, publicada en el Diari Oficial de la Generalitat número 2135, de 2 de novembre de 1993. L'assagador de la Cala figura en la classificació esmentada amb una amplària legal de 6 metres en un primer tram i 4 metres al segon.  
Com a antecedents d'aquest expedient tenim l'Acord de la Comissió Territorial d'Urbanisme, de data 29 de gener de 2009, pel qual se supedita l'aprovació definitiva del Pla parcial del sector PP-34, bulevard 4, a determinades consideracions tecnicojurídiques, entre altres:  
Incloure en la fitxa de planejament i gestió del sector la condició que abans de l'aprovació del projecte de reparcel·lació ha de constar l'aprovació del conseller de Medi Ambient, Aigua, Urbanisme i Habitatge sobre el canvi de traçat de l'assagador de la Costa, d'acord amb la proposta municipal.  
Així mateix, en la fitxa esmentada s'han de tenir en compte els condicionants que resulten de l'informe del cap de la Secció Forestal del Servei Territorial de Medi Ambient d'Alacant de la llavors Conselleria de Territori i Habitatge, de 3 d'agost de 2006.  
Vista la Resolució del director general d'Urbanisme, de data 29 de setembre de 2009, per la qual es considera complit l'esmentat acord en els seus propis termes i es declara definitivament aprovat l'expedient urbanístic PL-04/2247.  
Aquest acord i la resolució es publiquen en el Butlletí Oficial de la Província d'Alacant de data 17 de novembre de 2009.  
Durant la tramitació de l'expedient FOMODIFVP 03/2010 de modificació parcial de traçat del camí ramader assagador de la Cala s'han efectuat les actuacions procedents que hi consten. Se sol·liciten els informes corresponents a la Cambra Agrària Provincial, la Unió de Ramaders i ASAJA. Es dóna la publicitat reglamentària, és a dir, es publica en el Butlletí Oficial de la Província d'Alacant de data 17 de novembre de 2010 l'anunci d'exposició pública, el qual també es va remetre amb data 5 de novembre de 2010 a l'Ajuntament de la Vila Joiosa per a la publicació en el tauler d'edictes municipal. No s'ha presentat cap al·legació ni cap informe respecte d'això.  
Vist l'informe favorable del tècnic de Gestió Forestal, instructor de l'expedient FOMODIFVP 03/2010, de data 11 de gener de 2011, en el qual s'assenyala respecte del traçat alternatiu que, amb la documentació presentada, es pot verificar que es compleixen tots els condicionants exposats en l'informe del cap de la Secció Forestal de 3 d'agost de 2006 i compleix el que establixen els articles 11 al 13 de la Llei 3/1995, de 23 de març, de Camins Ramaders. Com també el que determina la instrucció de la directora general de Gestió del Medi Natural sobre camins ramaders afectats per desenvolupaments urbanístics de data 7 de març de 2007.  
En l'informe esmentat es ressenya que amb data 14 de setembre de 2010 la mercantil PLADEPRO presenta un escrit en el qual assegura que la superfície del traçat definitiu del camí ramader assagador de la Cala, al terme municipal de la Vila Joiosa, al seu pas pel sector PP-34, no es computa com a superfície del sector. A aquest escrit s'adjunta el plànol d'ordenació del sector PP-34 amb proposta de modificació de traçat del camí ramader i la secció tipus d'aquest en el tram interior al sector presentat per la mercantil interessada, de data 14 de setembre de 2010.  
Finalment, el tècnic de Gestió Forestal determina en el seu informe que, segons la documentació escrita i gràfica que consta en l'expedient FOMODIFVP 03/2010, la modificació parcial de traçat presenta les característiques següents:  
- Superfície del traçat nou: 4.350 m², 725 m de longitud.  
- Superfície del traçat original: 3.800 m², 633 m de longitud.   
- Diferència de 550 m² a favor de la Generalitat  
Vist el certificat del secretari territorial d'Alacant de la Conselleria de Medi Ambient, Aigua, Urbanisme i Habitatge, de data 19 de gener de 2011, sobre la no-presentació d'al·legacions pel que fa a la publicació en el Butlletí Oficial de la Província d'Alacant de l'anunci d'exposició pública de l'expedient FOMODIFVP 3/2010.  
  
Vist l'escrit del secretari de l'Ajuntament de la Vila Joiosa relatiu a l'exposició de l'edicte al tauler d'anuncis municipal que té entrada al Registre de la Direcció Territorial d'Alacant amb data 23 de febrer de 2011, sense que es remeta cap al·legació.  
Vista la proposta de resolució del director territorial d'Alacant, de data 25 de febrer de 2011, favorable a la modificació parcial de traçat del camí ramader assagador de la Cala, al seu pas pel sector PP-34, del terme municipal de la Vila Joiosa, d'acord amb el plànol presentat el 14 de setembre de 2010, amb la condició que els terrenys afectats pel nou traçat estiguen en condició de permetre la inscripció a favor de la Generalitat Valenciana en el moment de la reparcel·lació.  
  
Vist l'informe de la tècnica del Servei de Gestió Forestal, de data 5 d'abril de 2011, favorable a la modificació de traçat proposat ja que compleix els requisits d'integritat superficial, la idoneïtat dels traçats i la continuïtat que obligatòriament estableix l'article 12 de la Llei 3/1995, de 23 de març, de camins ramaders, que regula la modificació de traçat com a conseqüència d'una nova ordenació territorial.  
  
Vist l'informe de la cap del Servei de Gestió Forestal, amb el vistiplau del cap de l'Àrea de Gestió de Recursos Forestals i Conservació Ambiental, de data 12 de maig de 2011, favorable a l'aprovació de la modificació parcial del traçat citada, amb subjecció als condicionants establits en l'informe del tècnic de Gestió Forestal de data 11 de gener de 2011 i d'acord amb el plànol del traçat definitiu del camí ramader de data 14 de setembre de 2010 i a l'obtenció de tota la resta d'autoritzacions i llicències que legalment procedisquen.  
  
Vista la proposta de resolució de la directora general de Gestió del Medi Natural d'idèntica data favorable a l'aprovació de la modificació parcial de traçat citada, en idèntic sentit a l'expressat en l'informe del Servei de Gestió Forestal esmentat anteriorment.  
  
Vist l'informe de l'Advocacia General de la Generalitat, de data 25 de maig de 2011, remés a la Direcció General de Gestió del Medi Natural en idèntica data.   
Vistos els preceptes legals esmentats i la resta de concordant i pertinent aplicació, fent ús de les atribucions que em confereix el Reglament orgànic i funcional de la Conselleria de Medi Ambient, Aigua, Urbanisme i Habitatge, aprovat pel Decret 139/2009, de 18 de setembre, del Consell de la Generalitat, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge (DOCV núm. 6107, de 22.09.2009), desenvolupat per l'Ordre 1/2010, de 19 de gener (DOCV núm. 6194, de data 28.01.2010),  
  
  
ORDENE  
  
Article 1  
Aprovar la modificació parcial de traçat del camí ramader assagador de la Cala, al seu pas pel Pla parcial del sector PP-34, bulevard 4, al terme municipal de la Vila Joiosa, promoguda per Planificación, Desarrollo y Promoción de Castellón, SA (PLADEPRO), amb subjecció als condicionants establits en l'informe del tècnic de Gestió Forestal de data 11 de gener de 2011, instructor de l'expedient FOMODIFVP 03/2010, i d'acord amb el plànol del traçat definitiu del camí ramader de data 14 de setembre de 2010 i a l'obtenció de tota la resta d'autoritzacions i llicències que legalment calga.  
  
Article 2  
La desafectació del traçat actual del camí ramader assagador de la Cala, al seu pas pel Pla parcial del sector PP-34, bulevard 4, al terme municipal de la Vila Joiosa, d'acord amb la documentació escrita i gràfica descrita en l'article 1 d'aquesta ordre.  
  
Article 3  
L'afectació del nou traçat proposat per al camí ramader assagador de la Cala, al seu pas pel Pla parcial del sector PP 34, bulevard 4, al terme municipal de la Vila Joiosa, d'acord amb la documentació escrita i gràfica descrita en l'article 1 d'aquesta ordre.  
Els terrenys afectats pel nou traçat han de quedar en les condicions que permeten la inscripció en el Registre de la Propietat a favor de la Generalitat Valenciana en el moment de la reparcel·lació.  
  
DISPOSICIÓ FINAL  
  
Aquesta ordre entra en vigor l'endemà de la publicació en el Diari Oficial de la Comunitat Valenciana.  
  
València, 8 d juny de 2011  
  
El conseller de Medi Ambient, Aigua, Urbanisme i Habitatge,  
i vicepresident tercer del Consell  
JUAN GABRIEL COTINO FERRER